एक घटना क्षेत्र के ग्राम पूरे दीना गलकटा निवासी अशोक कुमार तिवारी के घर में हुई। शनिवार रात छत के रास्ते दाखिल हुए चोर दो कमरों में रखी आलमारी व बक्सों के ताले तोड़कर 55 हजार रुपये, करीब आठ लाख के आभूषण व अन्य सामान समेट ले गए। अशोक के माता-पिता घर के बाहर बरामदे में सो रहे थे। अशोक और उनके बच्चे जिस कमरे में सोए थे उसकी कुंडी बाहर से बंद मिली। परिवार के किसी सदस्य को घटना की भनक नहीं लगी।